Komisijos komunikatas Europos parlamentui pagal Europos bendrijos sutarties 251 straipsnio antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 1999/32/EB dėl sieros kiekio jūriniame kure, priėmimo /* KOM/2004/0801 galutinis - COD 2002/0259 */





Briuselis, 10.12.2004 KOM(2004) 801 galutinis 2002/0259 (COD) KOMISIJOS KOMUNIKATAS EUROPOS PARLAMENTUI pagal Europos bendrijos sutarties 251 straipsnio antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 1999/32/EB dėl sieros kiekio jūriniame kure, priėmimo 2002/0259 (COD) KOMISIJOS KOMUNIKATAS EUROPOS PARLAMENTUI pagal Europos bendrijos sutarties 251 straipsnio antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, iš dalies keičiančios Direktyvą 1999/32/EB dėl sieros kiekio jūriniame kure, priėmimo (Tekstas svarbus EEE) 1- PAGRINDINIAI FAKTAI +++++ TABLE +++++ 2- KOMISIJOS PASIŪLYMO TIKSLAS Šiuo pasiūlymu siekiama sumažinti laivų išmetamų sieros dioksido (SO2 arba SOx) ir kietųjų dalelių (PM) poveikį aplinkos rūgštėjimui iš žmonių sveikatai. Laivų išmetami SOx ir PM yra tiesiogiai susiję su sieros kiekiu kure. Sunkiojo jūrinio mazuto sieros (S) kiekis vidutiniškai siekia 2,7 % arba 27 000 dalių vienam milijonui (ppm), tuo tarpu nauja sieros kiekio riba kelių transporto kure yra 10 ppm. Į pasiūlymą įtrauktos šios naujos maksimalaus sieros kiekio jūriniame kure ribos: - 1,5 % sieros kiekio riba kure visiems laivams, plaukiojantiems Šiaurės jūroje, Lamanše ir Baltijos jūroje pagal Tarptautinėje jūrų organizacijoje nustatytas SOx išmetimo kontroliavimo sritis. Tai padės sumažinti rūgštėjimą ir pagerinti oro kokybę; - 1,5 % sieros kiekio riba kure reguliarių reisų keleiviniams laivams, vykstantiems į bet kurį ES uostą ar iš bet kurio ES uosto, pagal dabartinę keleiviniam jūrų transportui taikomą ES aukštų standartų politiką. Tai pagerins oro kokybę pakrantėse ir padės užtikrinti mažai sieringo mazuto tiekimą visoje ES. - 0,2 % sieros kiekio riba kure laivams, besišvartuojantiems ES uostuose ir visuose vidaus vandenų laivams, siekiant sumažinti vietos SOx ir PM išmetimą ir pagerinti vietos oro kokybę. 3 PASTABOS APIE BENDRĄJĄ POZICIJĄ 3.1 Bendrosios pastabos Savo iš dalies pakeistame pasiūlyme Komisija visiškai, iš dalies ar iš esmės priėmė 30 iš 36 po pirmojo svarstymo Europos Parlamente pasiūlytų pakeitimų. 21 pakeitimas pažodžiui ar pagal prasmę buvo įtrauktas į bendrąją poziciją. Komisija priėmė visus pakeitimus, kuriais buvo siekiama patikslinti pasiūlymo taikymo sritis ir jo naudą aplinkai, pakeitimus, kuriais buvo įvesta tiksliau apibrėžtų bandymo priemonių, skirtų alternatyvioms išmetamųjų dujų mažinimo technologijoms ir didžiąją dalį pakeitimų, kuriais buvo paankstintos įgyvendinimo datos. Komisija nepriėmė pakeitimų, kuriais buvo įvestas jūrinio kuro žemesnės sieros ribos visiems Bendrijos vandenyse judantiems laivams antrasis etapas, nes, jos nuomone, tai dar per anksti. Taryba sutiko įtraukti didžiąją dalį Parlamento pakeitimų, kuriais buvo suteikta daugiau aiškumo ir pasiūlyti išmetamųjų dujų valymo bandymai. Nuo pirmojo svarstymo Parlamente buvo pasiekta žymi pažanga dėl įgyvendinimo datų: Tarptautinės jūrų organizacijos (IMO) konvenciją dėl oro taršos (MARPOL VI priedas) ratifikavo pakankamai šalių; todėl jis gali įsigalėti. Todėl bendrojoje pozicijoje nustatytos įgyvendinimo datos buvo pakeistos, siekiant jas suderinti su MARPOL VI priede nustatytomis įgyvendinimo datomis. Atsižvelgdama į antrojo etapo ribines vertes, Taryba sutiko į peržiūrėjimą (7 straipsnis) įtraukti konkretesnių formuluočių, siūlydama siekti griežtesnių apribojimų IMO dėl MARPOL VI priedo pataisymų ir paankstinti Komisijos ataskaitą apie ekonomines priemones, kaip galimą papildomą priemonę. Komisija mano, kad 09.12.2004 kvalifikuotąja balsų dauguma priimta bendroji pozicija nekeičia nei pasiūlymo požiūrio, nei jo tikslų, ir todėl jį remia. 3.2 Išsamios pastabos 3.2.1 Komisijoje priimti ir visiškai, iš dalies arba iš esmės į bendrąją poziciją įtraukti Parlamento pakeitimai 1, 3, 4, 5, 6, 7, 8, 10, 18, 23, 27, 29, 30, 31, 33, 38, 39, 40, 43 ir 44 pakeitimai buvo įtraukti visiškai, iš dalies arba iš esmės. Jais patikslinama, pakeičiamos leidžiančios nukrypti nuostatos bei nustatomos bandymų ir išmetamųjų dujų valymo technologijų naudojimo taisyklės. 3.2.2 Komisijoje nepriimti, tačiau visiškai, iš dalies arba iš esmės į bendrąją poziciją įtraukti Parlamento pakeitimai Komisija atmetė 13 pakeitimą, tačiau jis buvo iš dalies įtrauktas į bendrąją poziciją. Šiuo pakeitimu buvo siūloma paankstinti keleivinio jūrų transporto nuostatų įsigaliojimo datą. Taryba nusprendė, kad būtų logiška jį įgyvendinti anksčiau tam, kad jis įsigaliotų kartu su MARPOL VI priedu. 3.2.3 Komisijoje ir Taryboje nepriimti ir į bendrąją poziciją neįtraukti Parlamento pakeitimai 22, 25, 26, 32 ir 42 pakeitimų nepriėmė abi institucijos, ir jie nebuvo įtraukti. Šiuose pakeitimuose buvo siūlomos antrojo etapo ribinės vertės ir kiti, kaip manoma, nereikalingi papildymai. 3.2.4 Komisijoje visiškai, iš dalies arba iš esmės priimti, tačiau į bendrąją poziciją neįtraukti Parlamento pakeitimai 2, 14, 15, 16, 17, 21, 24, 28, 37 ir 41 pakeitimai buvo iš dalies ar iš esmės priimti Komisijoje, tačiau neįtraukti. Dauguma pasiūlytų trumpesnių terminų, kurie neatitinka MARPOL VI priede nustatyto įgyvendinimo tvarkaraščio. 3.2.5 Tarybos padaryti papildomi pakeitimai pasiūlyme 1 straipsnio 1 dalyje buvo įvesti keturios naujos išimtys kurui, naudojamam laivuose, kurie naudojami karo tikslais, kuriais užtikrinama gyvybės jūroje sauga, kurie yra patyrę avariją ar kuriuose yra naudojamos pripažintos išmetamų dujų valymo technologijos. 1 straipsnio 2 dalis buvo papildyta keletu apibrėžimų, susijusių su MARPOL VI priedu: „karo laivai“, „pateikimas į rinką“, „tolimiausi regionai“ ir „išmetamų dujų mažinimo technologijos“. 1 straipsnio 4 dalyje dabartinis jūrinių gazolių nuostatų panaikinimas yra atidedamas iki 2010 metų (įskaitant iki tol galiosiančią Graikijai ir tolimiausiems regionams taikomą nukrypti leidžiančią nuostatą). 1 straipsnio 5 dalyje dėl SOx išmetimo kontroliavimo sričių ir keleivinių laivų tiksliau apibrėžiamos valstybių narių vykdymo kompetencijos, panaikinamos nuostatos, iš valstybių narių reikalaujančios užtikrinti atitinkamo kuro tiekimą ir iš esmės pakeičiamos taikymo datos tam, kad jos būtų taikomos pagal MARPOL VI priedą arba 12 mėnesių po direktyvos įsigaliojimo (bus vadovaujamasi vėlesniu terminu). 1 straipsnio 6 dalyje nustatoma, kad reikalavimo naudoti mažai sieringą kurą prisišvartavusiuose ir vidaus laivuose taikymas perkeliamas į 2010 metus. Prisišvartavusiems laivams pradedamas taikyti tam tikras lankstumas „suteikiantis užtektinai laiko“ kuro pakeitimui; trumpalaikiai prisišvartavusiems laivams tai nėra taikoma, o 16 Graikijos keleivinių laivų yra taikoma 2 metų nukrypti leidžianti nuostata. Tai nėra taikoma jūroje esantiems vidaus vandens kelių laivams. 1 straipsnio 7 dalyje išsamiau aprašomi bandymai ir naujų išmetamų dujų mažinimo technologijų naudojimas, įskaitant patobulintas komitologijos procedūras, skirtas jų patvirtinimui. 1 straipsnio 8 dalis dėl mėginių ėmimo ir analizės šiek tiek sutrumpinta, o jos formuluotės patikslintos. 1 straipsnio 9 dalyje Komisijos ataskaita perkeliama į 2008 metus, o jos pagrindas peržiūrėtas, siekiant įtraukti kuro sąnaudų, modalinio perkėlimo, pažangos IMO ir keleivinių laivų nuostatų naujos ekonominės naudos analizės tendencijas. Prie jo gali būti pridėti pasiūlymai dėl antro etapo sieros ribinių verčių. 2005 m. bus prašoma atskiros ataskaitos apie ekonomines priemones. Komitologijos procedūros taikymo sritis yra apribojama. Nežymiai pakeičiama 1 straipsnio 10 dalis, kuria įkuriamas reguliavimo komitetas. 4- IŠVADA Taryboje padaryti pakeitimai padeda patikslinti pasiūlymą ir suderinti jo įgyvendinimą su IMO konvencijos MARPOL VI priedu. Be to, jie skatina alternatyvių technologijų ir ekonominių priemonių vystymą bei IMO ir ES apsvarstyti antrojo etapo griežtesnių ribinių verčių. Todėl Komisija palaiko bendrąją poziciją, priimtą 09.12.2004 kvalifikuota balsų dauguma.